
NOTĂ INFORMATIVĂ
la proiectul de decizie Cu privire la inițierea elaborării Planului urbanistic de detaliu  pentru amplasarea obiectivului „Depozit agrozootehnic-agroindustrial”  pe terenul cu numărul cadastral 4370309.343
	Denumirea autorului și, după caz a participanților la elaborarea proiectului

	Primăria s. Răuțel, Fălești, Tudor Istrati, primar

	Condițiile ce au impus elaborarea proiectului de act normativ și finalitățile urmărite

	La Primăria satului Răuțel a fost depusă solicitarea SRL „VITSANVAUTO”, reprezentată de administratorul Zara Irina, privind inițierea elaborării Planului urbanistic de detaliu pentru amplasarea obiectivului „Depozit agrozootehnic-agroindustrial” pe terenul cu numărul cadastral 4370309.343, situat în extravilanul satului Răuțel, raionul Fălești.
Solicitarea urmează a fi examinată în conformitate cu prevederile legislației în domeniul urbanismului și amenajării teritoriului.
Potrivit Codului urbanismului și construcțiilor nr. 434/2023, pentru anumite obiective amplasate în extravilan, inclusiv obiective de infrastructură agricolă și rețele inginerești, planificarea teritoriului se realizează în baza Planului urbanistic de detaliu și a memoriului explicativ. În situația lipsei documentației de urbanism aplicabile, elaborarea PUD se inițiază în baza unei decizii a consiliului local. 
În acest context, proiectul de decizie propus are ca obiect inițierea elaborării PUD, fără a aproba documentația urbanistică propriu-zisă și fără a autoriza executarea lucrărilor de construcție.
Scopul proiectului de decizie este instituirea cadrului juridic necesar pentru elaborarea PUD aferent amplasării obiectivului „Depozit agrozootehnic-agroindustrial” pe terenul cu numărul cadastral 4370309.343.
Prin elaborarea PUD urmează să fie stabilite, în condițiile legislației și ale documentației urbanistice aplicabile:
· condițiile urbanistice de amplasare a obiectivului; 
· organizarea funcțională și spațială a terenului; 
· accesurile și conexiunile necesare; 
· condițiile privind rețelele tehnico-edilitare; 
· condițiile de integrare a obiectivului în teritoriul extravilan; 
· alte soluții urbanistice necesare pentru dezvoltarea obiectivului.

	Principalele prevederi ale proiectului și evidențierea elementelor noi

	Proiectul de decizie prevede:
· inițierea elaborării PUD pentru amplasarea obiectivului propus; 
· elaborarea PUD în conformitate cu legislația și documentele normative aplicabile; 
· suportarea cheltuielilor aferente elaborării PUD de către SRL „VITSANVAURO”; 
· elaborarea documentației de către specialiști/proiectanți atestați; 
· parcurgerea procedurilor de avizare, verificare și aprobare prevăzute de legislație; 
· delimitarea expresă a efectelor juridice ale deciziei de inițiere, aceasta neconstituind aprobare a PUD sau autorizație de construire.

	Fundamentarea economico-financiară

	Adoptarea proiectului de decizie nu implică cheltuieli din bugetul local, întrucât cheltuielile aferente elaborării PUD urmează a fi suportate de inițiatorul solicitării, SRL „VITSANVAUTO”.

	Modul de încorporare a actului în cadrul normativ în vigoare

	Nu sunt acte vizate spre modificare

	Avizarea și consultarea publică a proiectului

	Proiectul de decizie a fost elaborat și publicat pe panoul informativ al Primăriei și pe pagina web în conformitate cu regulile interne de informare, consultare și participare în procesul de elaborare și adoptare a deciziilor consiliului sătesc Răuțel, aprobat prin decizia consiliului sătesc Răuțel nr.2/4 din 18.05.2018

	Constatările expertizei juridice

	Proiectul de decizie este în concordanță art. 44 alin. (3¹), art. 107 alin. (11)–(13) din Codul urbanismului și construcțiilor nr. 434/2023, art. 14 alin. (2) lit. o) și art. 29 alin. (1) din Legea nr. 436/2006 privind administrația publică locală



